ગુજરાતમાં ચૂંટણીના ધમધમાટ વચ્ચે જે એક વાત ઉડીને આંખે વળગી રહી છે એ છે, કોંગ્રેસ ઉપાધ્યક્ષ રાહુલ ગાંધી. 'યુવરાજ' તરીકે પંકાયેલા રાહુલ ગાંધી છેલ્લા ઘણા સમયથી આ છબિમાંથી બહાર નીકળવાનો પ્રયત્ન કરી રહ્યા હતી અને હવે તેઓ આ પ્રયત્નમાં સફળ પણ થઇ રહ્યાં છે. રાહુલ ગાંધીની લોકપ્રિયતા ધીરે-ધીરે વધી રહી છે. વિવિધ ચૂંટણી પ્રચારો, ભાષણ, તેમની રીત-ભાતો વગેરે માટે અનેક વાર તેમની મજાક ઉડાવવામાં આવી છે. રાજકારણીય ક્ષેત્રે સોશિયલ મીડિયા પર સૌથી વધારે જોક્સ ફરતા થયા હોય એવા નેતાઓમાં રાહુલ ગાંધીનું નામ આવે છે. આમ છતાં, હિંમત હાર્યા વગર તેઓ સતત પોતાના કામને વળગી રહ્યાં છે અને આ વાતે લોકોના મનમાં તેમના પ્રત્યે કેટલેક અંશે આદરભાવ ઊભો કર્યો છે. રાહુલ ગાંધી શું કહેવા માંગે છે, એમાં લોકોને રસ પડ્યો છે. ચૂંટણી પ્રચાર સમયે તેમના ભાષણમ ઉમટતી ભીડ અને હાલના જ ભરૂચના રોડ શોમાં જોવા મળે ભીડ આ વાતનો પુરાવો છે.